
Ψηφιακός Πολιτισμός
Εικαστική Έκθεση στη Δημοτική Πινακοθήκη (Αρχοντικό Χαλίμ Μπέη)

Υπό την αιγίδα του ακαδημαϊκού προγράμματος «Σύγχρονες Τέχνες και Ψηφιακός Πολιτισμός»

Υπεύθυνη Προγράμματος στη Μυτιλήνη: Εύη Σαμπανίκου, Αναπληρώτρια Καθηγήτρια, Τμήμα Πολιτισμικής Τεχνολογίας και Επικοινωνίας, Πανεπιστήμιο Αιγαίου

Η έκθεση πραγματοποιείται με την ευκαιρία της ολοκλήρωσης της πρώτης φάσης του προγράμματος, που συγκαταλέγεται στα ακαδημαϊκά προγράμματα επιμόρφωσης αποφοίτων (ΠΕΓΑ). Το συγκεκριμένο πρόγραμμα, που τώρα πραγματοποιείται η δεύτερη φάση του, έχει ως στόχο την επαφή αποφοίτων, κυρίως Καλών και Εφαρμοσμένων τεχνών, ή αποφοίτων άλλων Σχολών/Τμημάτων εφόσον αυτοί δραστηριοποιούνται καλλιτεχνικά, με τις εξελίξεις στα νέα μέσα και στην ιστορία και θεωρία σύγχρονων ή εναλλακτικών πεδίων των εικαστικών τεχνών. Ειδικότερα, στοχεύει στην παρουσίαση τεχνών του σήμερα (Video, Φωτογραφία, Κόμικς), με ιδιαίτερη έμφαση στα κόμικς με άμεσο στόχο τη διεύρυνση των γνώσεων των συμμετεχόντων σε θέματα σύγχρονης καλλιτεχνικής δημιουργίας. Το πρόγραμμα αποτελεί συνεργασία του Τμήματος Πολιτισμικής Τεχνολογίας και Επικοινωνίας του Πανεπιστημίου Αιγαίου (Μυτιλήνη), με τα Τμήματα Μηχανικών Σχεδίασης Προϊόντων και Συστημάτων του Πανεπιστημίου Αιγαίου (Σύρος),  το Τμήμα Εικαστικών Tεχνών της ΑΣΚΤ και το Τμήμα Εικαστικών και Εφαρμοσμένων Τεχνών του ΑΠΘ. Οι διαλέξεις και τα εντατικά Workshop διοργανώνονται παράλληλα στη Σύρο, τη Μυτιλήνη, την Αθήνα και τη Θεσσαλονίκη. 
Η έκθεση θα διαρκέσει από τις 30 Απριλίου έως τις 15 Μαίου 2015, στη Δημοτική Πινακοθήκη (Αρχοντικό Χαλίμ Μπέη).
Εγκαίνια: Πέμπτη 30 Απριλίου 2015, ώρα 20.00
΄Ωρες Λειτουργίας: Καθημερινά (εκτός Σαββάτου – Κυριακής), 09.00 – 15.00. Απογεύματα: Δευτέρα – Τετάρτη – Παρασκευή, 19.00 – 21.00.
Στην έκθεση συμμετέχουν, με αλφαβητική σειρά, οι:
Αγάθος Γιάννης
Βεκρέλλης Παναγιώτης
Γιαννίκου Μαρία
Γλεντή Δήμητρα
Δεμερτζής Βασίλης
Δημητρίου Καίτη
Ζαχαριάδης Στάθης
Σίμου Ειρήνη
Τρευλόπουλος Νικόλας 
Ψωμαδέλλης Στάθης




